**Referat fra generalforsamling den 30. marts 2022**

Firmaidræt Køge

Deltagere: Lars Graversen, forbundet, Finn Nielsen, Bjørn Clausen, Mette og Jørgen Helt, Allan Klingsted, Jan Nielsen, Karin og Ole Jacobsen, Leif Rasmussen, Preben Olsen, Carsten Søndergaard, Egon Børge Pedersen, Søren Møller, Birthe Carlsen, Kim Jepsen, Susanne Birk, Inge og Per Slott, Jytte Andersen, Lisbeth Hamm, Thomas Husted, Svend Pedersen, Jane og Benny Henriksen, Dorte Mikkelsen, Bent og Anne Elgart, Liss og Bjarne Karlsen, Søren Andreasen, Karin Nielsen

**Dagsorden**

1. Konstatering af fremmødte stemmeberettigede medlemmer
2. Valg af dirigent
3. Beretning fra bestyrelse og evt. udvalg
4. Fremlæggelse af det reviderede regnskab til godkendelse
5. Indkomne forslag
6. Fastsættelse af kontingent for passive medlemmer for næstkommende år
7. Fremlæggelse af budget 2023 til orientering
8. Valg i henhold til vedtægterne § 9
9. Eventuelt

Generalforsamlingen blev indledt med 1 minuts stilhed for tidligere medlem Arne Sørensen som døde den 18. februar 2022 - et mangeårigt medlem, og tidligere formand.

Jeg er ikke helt klar over hvornår Arne startede. Nogle rygter siger at han var med fra starten i 1953. Hvis og hæderstegn, samt forbundets hæderstegn. Arne Sørensen blev 82 år. det er rigtigt, så var han ikke så gammel. Arne var med til at bygge Ravnsborghallen, og har vist nok siddet i bestyrelsen fra begyndelsen af.

Arne startede i bowlingudvalget og bestyrelsen i 1983, og blev formand for foreningen i 1993. Arne var revisor suppleant i Roskilde amtskreds, med i forbundets bowling sektion, formand for bowling, og modtog Køge Firmabolds lederpris

Æret være Arnes minde.

1. **Konstatering af fremmødte stemmeberettigede medlemmer**

32 stemmeberettigede medlemmer var mødt op.

1. **Valg af dirigent**

Lars Graversen. Dirigenten konstaterede generalforsamlingens lovlige indvarsling og dets dagsorden.

Der skal ses på dagsorden i vedtægterne således at dagsorden i indkaldelse og vedtægter ensrettes.

1. **Beretning fra bestyrelse og evt. udvalg**

Beretning fra formand

Dette er på mange måder en særlig beretning at aflægge.

Først og fremmest er det min første beretning som formand i Firmaidræt Køge.

Og jeg overtog også stafetten midt i en pandemi. Men det ser heldigvis ud til, at vi har fat i den lange ende nu.

**Møder**

Der har i årets løb været afholdt 7 FU-møder og 4 bestyrelsesmøder.

Der har været repræsentantskabsmøde i Dansk Firmaidræt, hvor der også blev markeret forbundets 75-års jubilæum.

Kort forinden var der Landsdel Øst møde, hvor de kandidater, der var på valg, kunne fremlægge deres præsentationer.

Der har ikke været opbakning til regionsmøder.

Køge Kommune er blevet ”Bevæg dig for livet” visions Kommune.

Visionens målsætning er, at 75 procent af danskerne i 2025 skal dyrke idræt, og at 50 procent af befolkningen skal dyrke idræt i en forening. Ved opstarten af projektet var status, at 68 procent af befolkningen var idrætsaktive, og 41 procent var medlem af en idrætsforening.

Firmaidræt Køge er indgået i et såkaldt mini-partnerskab med ”Bevæg dig for livet” Køge, og har haft nogle gode samtaler med konsulenten, som ser gode i muligheder i et samarbejde med Firmaidræt Køge.

Men Lina, som konsulenten hedder, er også blevet en ny vej ind i kommunen.

Og Lina har en stor kontaktflade, som vi allerede har fået glæde af.

Bevæg dig for livet har også afholdt en workshop for foreningerne i Køge, hvor jeg også fik kontakt med nogle af de andre foreninger, hvor der kunne være potentiale for et samarbejde.

**Motionscenteret**

Som mange af jer ved, opsagde vi Susanne sidste år.

Men vi gik sammen med Ravnsborghallen og Køge Padel Center, og ansatte Karin på fuld tid. Karin er ansat som event- og foreningskoordinator.

En af Karins opgaver er at tilse motionscenteret, og hjælpe i det omfang det er muligt.

Karin har også, sammen med forbundet, været den drivende kraft i oprettelse af Zonen i Køge, et arbejde, der skal binde erhvervslivet, Ravnsborghallen og Firmaidræt Køge tættere sammen.

Karin fortæller senere om Zonen i Køge og motionscenteret.

**Køge Padel Center**

Vi har i samarbejde med Køge Badminton Klub og Ravnsborghallen bygget 2 padelbaner, som stod færdige i juni 2020, og som I nok har bemærket, har vi fået yderligere 4 baner, som stod færdige i december 2021.

Ved sidste generalforsamling, havde ca. 900 forskellige prøvet at spille padel på vores baner. Det tal har ved årsskiftet rundet 1600.

Umiddelbart en pæn fremgang, men desværre ikke som vi havde håbet på.

Hen over vinteren har spillerne søgt hen, hvor der er mulighed for at spille indendørs.

Vi håber på at vi også vil have 4 overdækkede baner inden næste vinter.

I skrivende stund er ændringen i lokalplanen sendt til høring, og derefter bør der snart ligge en byggetilladelse. Næste skridt bliver at skaffe finansieringen, som ikke blevet lettere af verdenssituationen, som den ser ud lige nu.

**Bike & Run Stafetten**

Tirsdag den 17. maj 2022.

**Rigtige Mænd**

Torsdag den 9. juni 2022

**Julemærkemarchen** (Mette Helt)

Julemærkemarchen 2021 blev afviklet den 5. december fra Køge Gymnasium.

Der var 467 deltagere, hvilket er ca. 250 mindre end før Corona. Kirsten Larsen fra Kultur og Idrætsudvalget holdt åbningstalen. Marchen gik godt og Køge Spillemænd gav en god stemning med deres musik.

**Hallen**

Firmaidræt Køge har 3 medlemmer i bestyrelsen for hallen: Helle Watts, formand – Jan Nielsen, kasserer – Poul Henning Vive.

Derudover er Køge Badminton Klub repræsenteret af 1 person og Køge Kommune har 2 repræsentanter i bestyrelsen.

Tak til vores repræsentanter for jeres indsats i Ravnsborghallens bestyrelse.

**Frivillige hjælpere**

Her vil Jørgen aflægge beretning.

Foreningen vil sige tusinde tak til alle, der vil hjælpe foreningen. Uden jeres hjælp ville vores events ikke kunne gennemføres.

Og nu får vi brug for jer igen.

**Udvalgene**

Alle udvalg aflægger selv beretning, jeg vil sige tak til alle udvalgsmedlemmerne for jeres store arbejde.

**Hjemmeside, Facebook og Instagram**

Firmaidræt Køge har en meget fin hjemmeside.

Gå ind og følg med på hjemmesiden, som for nyligt har fået et nyt udseende.

Tak til Ole Sørensen for hans store arbejde med hjemmesiden.

Firmaidræt Køge er på Facebook og Instagram.

Disse medier er vigtige for os at bruge, i arbejdet med at gøre os mere synlige i Køge og omegn.

Derfor er jeg også ked at fortælle at Gitte Pedersen har stoppet sit arbejde med sociale medier i Firmaidræt Køge i sidste uge.

Gitte lavede et godt arbejde, og havde nogle spændende idéer.

Gitte er stoppet af personlige årsager.

**Dansk Firmaidræt**

I Firmaidræt Køge har vi arbejdet efter Dansk Firmaidræts strategi som løber til 2023.

Den nye strategi skal drøftes på næste formandsmøde i april 2022.

Firmaidræt Køge har et godt samarbejde med vores konsulent fra forbundet, Lars Graversen, som vi bruger til sparring, udvikling, hjælp til ansøgninger m.m. og på det sidste har vi også haft stor glæde af at arbejde sammen med

Mette Vittrup Schmidt, som er Zone konsulent.

Tak for det. Det har været en fornøjelse.

Der afholdes Firmaidræt Open i Århus den 10. – 12. juni 2022.

I år kan der dyrkes petanque, badminton, bowling, fitness-camp, fodbold, håndbold, padel, billard, dart, golf, dans og indoor-bike.

Firmaidræt Køge støtter de medlemmer, der ønsker at deltage. Firmaidræt Køge betaler tilmeldingsgebyret til idrætsgrenene samt et tilskud til transport.

Sammen med Dansk Firmaidrætsforbund arbejder vi på ”Arbejdspladsernes Motionsuge”

i uge 41.

Dette har tidligere været arbejdspladsernes motionsdag, ligesom skolerne motionsdag.

Men under Covid-19 har man prøvet med hele ugen, og det har været en succes flere steder, så det fortsætter man med. Det ligger under Zonen i Køge.

**Antal medlemmer**

Firmaidræt Køge har pr. 31.12.2021. 6.342 medlemmer. Dette er en stigning på 810 medlemmer i forhold til 2020.

Vi er 1.531 aktive medlemmer.

**Økonomi**

Foreningen har en fornuftig økonomi, dette kommer Jan ind på lidt senere.

**Køge Kommune**

Vi har et godt samarbejde med Køge Kommune herunder ETK.

Stor tak til Køge Kommune.

Det lykkedes ikke at få genvalgt Poul Henning Vive til Idrætsrådet i Køge Kommune.

Poul Henning må denne gang nøjes med at være suppleant.

Tak til Poul Henning for det arbejde du gør for idrætten i Køge.

Beretning fra badminton – Gerda Olsen

Sæsonen startede den 16. august 2021 og slutter den 22. april 2022.

Turneringen i Mix-rækken og Herrerækken har der været 4 hold i hver række.

Desværre blev hallen lukket i december måned pga. Covid-19, derfor mangler der

flere udsatte kampe.Vi håber alle kampe bliver færdig inden sæsonen slutter.

Håber på pokaloverrækkelse og sæsonafslutning sidst i april måned, som ikke er afholdt de sidste 2 år pga. Covid-19.

Tak til alle medlemmer og klubber for denne sæson.

Badmintonafdelingen starter ny sæson midt i august måned 2022.

Tilmelding til motionsbaner og turneringen vil blive sendt på mail sidst i juni måned til alle klubber og medlemmer.

Udlejning af banerne har næsten været udsolgt igen i år. 84 baner er udlejet og betalt. Der er dog flere baner tilbage mandag/tirsdag/onsdag fra kl. 21-22.

Jeg har registreret de samme timer i Ravnsborghallen i Køge Kommunes registreringssystem, men har ikke fået tilbagemelding endnu.

Til sidst en stor tak til Søren Andreasen for samarbejdet i badmintonafdelingen.

Tak for samarbejdet i bestyrelsen og til alle i Ravnsborghallen for året 2021/2022.

Beretning fra bowling – Ole Jacobsen

Siden sidste generalforsamling, har vi spillet sæson 2020-2021 færdig, den blev først færdigspillet den 22. juni 2021, pga. Corona. Vores turnering plejer at slutte sidst i april måned.

Her er resultatet:

Serie 1. 1. JH Gulvservice – runner up, Amaronerne

Serie 2. 1. Lærlingerne 2 – runner up, Cook 1.

Serie 3. 1. Optiimisterne – runner up, Team Keglevælt.

Serie 4. 1. Junckers 2 – runner up, Cook 3.

Da vi sluttede så sendt, blev der ikke spillet noget Køge mesterskab 2021. Som ellers plejer at afslutte sæsonen.

Turneringen 2021-2022 startede op den 7. september 2021, der blev tilmeldt 28 bowlinghold, i alt 152 personer. Der var problemer med Corona i november-december og først i januar måned, men vi fik spillet de kampe der var aflyst ved at spille en time ekstra et par tirsdage, og rykke noget om på programmet. Også her i de sidste par måneder, kom der kampe der skulle flyttes pga. personer med Corona. Det hele blev løst da alle var meget positive til flytning af kampe.

Julebowling spillede vi den 7. december 2021, det var et vellykket stævne, der blev uddelt 24 sponser gaver og fire pengepræmier. Der var tilmeldt 48 personer, men vi ser gerne fra bowlingudvalget side der kommer flere og deltager, da arbejdet er lige stort, selv om der kommer flere med til stævnet.

Desværre var der 3 hold der kom for sendt med deres tilmelding, til turneringen 2021-2022, jeg vil kontakte dem, så de kan være med når der skal tilmeldes igen, og det er senest den 1. august 2022.

Vi vil sige tak til Køge Bowling Center, Køge Firmaidræt, alle sponsorer som gav til julebowling og alle personer i vores turneringer, og håber der kommer flere tilmeldinger til den nye turnering 2022-2023.

HUSK SIDSTE TILMELDING ER DEN 1. AUGUST

Fodbold

Intet.

Beretning fra Hallen – Helle Watts

Corona prægede jo 2021 meget her i Hallen og da vi endelig kom lidt i gang igen, så lukkede regeringen lige ned igen, men Corona præger ikke vores hverdag i Hallen så meget mere, det ses faktisk kun på håndspritten ved indgangen. Aktiviteterne og booking af Hallen er i fuld gang, og det er dejligt at se.

Desværre har de sidste par år givet underskud, i 2020 var det på 270.000kr og i 2021 var det 242.000kr.

I 2021 har vi brugt meget tid på at rende Køge Kommune på dørene, for at få lov til at etablere de 4 nye padelbaner. Det er lykkes som I kan se, men der mangler lige den sidste finpudsning, og i disse dage bliver der udsendt et lokalplantillæg til høring, da vi jo ønsker en hal over de 4 baner, så der kan spilles padel året rundt uden hensyn til det danske vejr.

Næste step er at indhente priser og forslag til udsendende, som jo skal overholde Køge kommunes krav til området.

Selvom det var i en periode med manglende indtægter, valgte vi i sammenarbejde med Firma idræt og Køge padel center at etableret en ny stilling. Karin Nielsen blevr ansat som Event- og foreningskoordinator, Karin skal blandt andet booste padel og FIK.

Vi har også ansat Gert Poulsen som ny halassistent.

Sidst på året opsagde Mette fra Kokkens Livretter forpagtning af cafeteriaet.

Derfor er vi fra Hallens side glade for at byde Steen Krohn velkommen hjem i Hallen igen, Steen startede nemlig sin karriere i Ravnsborg Hallen.

På bestyrelsens vegne vil jeg gerne ære Arne Sørensen for indsatsen gennem mange år i Hallens bestyrelse. Æret være Arne Sørensens minde.

Til sidst vil jeg gerne takke foreninger, bruger, FIK og hallens personale, for et godt samarbejde gennem 2021 og gennem corona tiden.

Frivillighedsansvarlig – Jørgen Helt

Vi har holdt et arrangement den 10. oktober i Ravnsborghallen, hvor Villy Eenberg som vandt Robinson Ekspeditionen i 2009 kom og fprtalte om oplevelserne på øen. En dejlig aften som sluttede af med god mad.

Årets julefrokost blev aflyst pga Corona.

Til sidst en stor tak til alle de frivillige hjælpere som gør et stort arbejde.

Motionscentret – Karin Nielsen

Karin startede med en kort præsentation af sig selv.

**Motionscentret:** Der har været service på maskinerne. Løbebåndet er af ældre dato og bør udskiftes. Der er 166 aktive medlemmer. Der er lavet en flyers om motionscentret som skal deles ud i boligområderne ved Ravnsborghallen.

**FIK:** Der er godt gang i Zonen, et samarbejde mellem Dansk Firmaidræt, Firmaidræt Køge og Kommunen. Der er ved at blive udarbejdet en ´basispakke´som tilbydes en række virksomheder med tilvalg af forskellige arrangementer f.eks. Bike&Run og Rigtige Mænd. Forventet opstart til august måned 2022.

Gode forslag modtages gerne f.eks til en seniorpakke.

Petanque og Bowls – Allan Klingsted

Vi har som altid hygget os med at spille petanque hen over sommeren, også selvom vi fik nogle våde og kolde aftener sidst på sæsonen.

Vores turnering som løber fra start maj til slut september blev vundet af Globus Wine

foran Cook 3, i den mest spændende afslutning vi nogensinde har haft.

De 2 hold endte helt lige, og vi måtte derfor tælle målscore før Globus Wine kunne få den

fine vandrepokal med hjem.

Tak for en super sæson, og vi ser frem til den nye, som starter onsdag. 27 april.

I bowls, som vi stadig spiller hver mandag har vi også haft nogle gode aftener i løbet

af vinteren. Vi er typisk 8-10 stykker pr gang, og sidste aften i år bliver mandag d. 25 april, så de fleste af os kan gå direkte ud og fortsætte med petanque som starter 2 dage efter. Også her skal der lyde et tak for en god og hyggelig sæson.

1. **Fremlæggelse af det reviderede regnskab til godkendelse**

Regnskabet har været offentliggjort via link på hjemmesiden samt på Facebook inden generalforsamlingen.

Janudleverede og gennemgik regnskabet og kunne oplyse, at vi kom ud af året med et underskud på 32.930 kr.

Regnskabet blev efterfølgende drøftet og enstemmigt vedtaget.

1. **Indkomne forslag**

Ingen.

1. **Fastsættelse af kontingent for medlemmer for næstkommende år.**

Uændret.

1. **Fremlæggelse af budget 2022 til orientering**

Budget 2022 blev udleveret og gennemgået.

På forespørgsel kunne oplyses, at der arbejdes på at lave et selvstændigt CVR-nummer i Padel, så det tydeligere kan læses i regnskabet.

Budgettet blev efterfølgende taget til efterretning.

1. **Valg i henhold til vedtægterne §9**

Næstformand: Allan Klingsted genvalgt

Økonomiansvarlig: Jan Nielsen genopstiller ikke. Posten er vacant \*)

Bowlingformand: Ole Jacobsen genvalgt.

Motionsudvalget: Karin Nielsen valgt.

Revisor: Bente Hansen genvalgt.

Revisorsuppleant Flemming Pedersen genvalgt.

\*) Det er aftalt i FU, at Bjørn og Jan tager posten i fællesskab, så længe posten er vacant.

1. **Eventuelt**

Bjørn takkede dirigenten for godt samarbejde og overrakte 2 flasker vin.

Bjørn herefter for et godt møde.

Dirigenten takkede for en god generalforsamling.

Referent: Mette Helt

**\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_**

*Formand Bjørn Clausen Dirigent Lars Graversen*